Ŝuoj sur la bordo de Danubo

Ŝuoj sur la Danubo-bordo estas monumento pri la Holokaŭsto en Budapeŝto . Ĝia intelekta kreinto estas la filmisto Can Togay kaj ĝia kunkreinto, la skulptisto Gyula Pauer, kiu gajnis la premion Kossuth. 

Ĝii estis voĉdonita en 2016 kiel la dua plej bona publika skulptaĵo en la mondo.
dekstra|eta|250x250ra|La memortabulo en la angla
La monumento estis inaŭgurita la 16-an de aprilo 2005.  

Miloj da homoj memorfestis la Holokaŭston en Budapeŝto dum la Memorotago pri la Holokaŭsto. Partoprenantoj de la Marŝo de Vivo marŝis kun torĉoj al la bordo de la Danubo antaŭ la Placo Kossuth.  La skulptaĵo memorigas al la homoj, pafitaj en la riveron dum la teroro de la Sagkruco . 

La surskriboj sur la memortabuloj estas en la hungara, angla kaj hebrea lingvoj:

 "Memore al la budapeŝtaj viktimoj, pafitaj en la Danubon fare de ekstremistoj de la Sagkruco dum la Dua Mondmilito."Starigite la 16-an de aprilo 2005.

 Sveda savoperacio ĉe la Danuba bordo en januaro 1945 
La 8-an de januaro 1945, la Saga Kruco forkaptis 154 homojn el la sveda ambasadejo direkte al la Danuba bordo. Armitaj policanoj, gvidata de la sveda ambasadejo-dungito, Károly Szabó  liberigis la persekutitojn. La atesto de la familio Jakobovits en 1947: "Ili staris sur la Danuba bordo fronte al la akvo kiam la liberiĝo alvenis." 

En sia aŭtobiografio, publikigita en 2006, Erwin Korányi memoras la nokton de la 8-a de januaro 1945, kiam li eskapis de la Saga Kruco, pafota en la Danubon. "Policistoj, kiuj neatendite aperis, prenis armilojn kontraŭ la Saga Kruco. Unu el la altrangaj policistoj estis Pál Szalai, kiu kunlaboris kun Wallenberg . La alia policisto estis Károly Szabó en leda jako." 

La 7-an de aprilo 2009 Pál Szalai postmorte ricevis la premion Justulo de la Mondo kaj la Ordeno de Kuraĝo.    

La 12-an de novembro 2012. Károly Szabó postmorte ricevis la titolon Justulo de la Mondo.


Kategorio:Memorialoj pri Holokaŭsto